stanford-oval/wikipedia huggingface dataset:
Forever & Always
הרכב וביקורת

ב-"Forever & Always", סוויפט מדברת על מערכת היחסים שלה עם בן זוגה, שעדיין "לא התקשר" אף על פי שבשלב מוקדם יותר במערכת היחסים שלהם, הוא הכריז שהם יהיו ביחד "לעולמי עד". זהו שיר פופ רוק הכולל שימוש בכלי נגינה הקשורים למוזיקת קאנטרי, כדוגמת כינורות וגיטרות. בדומה לשירים אחרים ב-Fearless,‏ "Forever & Always" מתאר את התפיסה של סוויפט לגבי יחסים רומנטיים כנערה מתבגרת, שמכנה את בן זוגה לשעבר כ"ילד קטן ומפוחד". לעומת זאת, בניגוד לחלק רב מ-Fearless, השיר אינו משלב דימויים הלקוחים מהאגדות, אלא מתמקד בשיברון לב בחיים האמיתיים.
ג'יימס א. פרון, אקדמאי העוסק במוזיקה, החמיא להפקה הידידותית לרדיו של השיר, אך הרגיש שהוא "בסיס ומסחרי מדי" בשביל זמרת-יוצרת. ג'ניפר קישין ארמסטרונג מבילבורד, ציינה שכתיבת השירים של סוויפט ב-"Forever & Always" מרמזת על השירים הבאים שלה על נקמה ובוז לבני זוג לשעבר. נייט ג'ונס מ-Vulture הסכים, וטען שהשיר נכתב בהשראת ג'ו ג'ונאס. במשך, הוסיף שהשיר הציג את כישורי כתיבת השירים המסחריים של סוויפט אודות רומנטיקה כושלת. ברולינג סטון הוא דורג במקום ה-101 ברשימת "כל 206 השירים של טיילור סוויפט, לפי דירוג".
הרכב וביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 73 |  |
| רולינג סטון | כל 206 השירים של טיילור סוויפט, לפי דירוג | 101 |  |
| BuzzFeed | 167 השירים הטובים ביותר של טיילור סוויפט, לפי דירוג | 78 |  |
| NME | השירים הטובים ביותר של טיילור סוויפט, לפי דירוג | 35 |  |
| Paste | 158 השירים הטובים ביותר של טיילור סוויפט, לפי דירוג | 39 |  |
| Vulture | 179 השירים הטובים ביותר של טיילור סוויפט, לפי דירוג | 20 |  |
הופעות חיות

סוויפט ביצעה את "Forever & Always", יחד עם "Love Story", בסאטרדיי נייט לייב ב-10 בינואר 2009, ובסיבוב ההופעות "Fearless Tour" שהתקיים בין 2009–2010. היא גם ביצעה את "Forever & Always" במהלך ערב השנה החדשה של דיק קלארק שהתקיים בשנת 2009; הוא בוצע בשילוב השירים "Picture to Burn",‏ "Love Story" ו-"Change" כמחרוזת.
"Forever & Always" בוצע באופן קבוע ברשימת השירים של סיבוב ההופעות הראשון של סוויפט, "Fearless Tour". במהלך ההופעה ב-22 במרץ 2013 בשארלוט, שהתקיימה במסגרת "The Red Tour", ביצעה סוויפט את "Forever & Always" במקום "I Almost Do". היא ביצעה אותו שוב ב-15 בספטמבר 2018, במקום "All Too Well", במהלך ההופעה באינדיאנפוליס "Reputation Stadium Tour".
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Forever & Always" בוצע בשדה פיננסי של לינקולן בפילדלפיה, פנסילבניה, ב-13 במאי 2023.
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ארצות הברית | בילבורד הוט 100 | 34 |  |
|  ארצות הברית | מצעד שירי הקאנטרי הדיגיטליים | 44 |  |
|  קנדה | קנדה הוט 100 | 32 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
סיכום
| בכל העולם | — | 1,290,000 |
 מכירות + הזרמת מדיה בלבד
Forever & Always (Taylor's Version)

| --- | --- |
 שיר בביצוע טיילור סוויפט
 מתוך האלבום Fearless (Taylor's Version)
 יצא לאור:  9 באפריל 2021
 תאריך הקלטה:  2020–2021
 סוגה:  קאנטרי פופ
 שפה:  אנגלית
 אורך:  3:45
 חברת תקליטים:  ריפבליק
 כתיבה:  טיילור סוויפט
 הפקה:  כריסטופר רו, טיילור סוויפט
The Best Day (Taylor's Version) (בעברית: לְעוֹלְמֵי עַד (גרסתה של טיילור)) היא גרסת ההקלטה החוזרת של "Forever & Always" של הזמרת-יוצרת האמריקאית טיילור סוויפט. השיר נכתב על ידי סוויפט והופק על ידי סוויפט וכריסטופר רו. הוא יצא לאור ב-9 באפריל 2021, על ידי חברת התקליטים ריפבליק רקורדס, כרצועה ה-11 ב-Fearless (Taylor's Version); הקלטה חוזרת של אלבומה Fearless, משנת 2008. קליפ המילים הרשמי של "The Best Day (Taylor's Version)" הועלה ליוטיוב ב-30 באפריל 2021.
Forever & Always (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 41 |  |
|  עולמי | בילבורד גלובל ללא ארצות הברית | 125 |  |
|  אוסטרליה | מצעד הסינגלים האוסטרלי | 45 |  |
|  ארצות הברית | בילבורד הוט 100 | 65 |  |
|  ארצות הברית | LyricFind U.S. | 21 |  |
|  ארצות הברית | מצעד שירי הקאנטרי | 12 |  |
|  ארצות הברית | רולינג סטון טופ 100 | 25 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג | 83 |  |
|  סינגפור | RIAS | 28 |  |
|  קנדה | קנדה הוט 100 | 37 |  |
מפקד המטה המשותף (לטביה)

| --- | --- |

 איוש נוכחי:  לאונידס קלנינש
 תאריך כניסה לתפקיד:  27 בינואר 2017
 תחום שיפוט:  לטביה לטביה
 כפוף:  לשר ההגנה
 ייסוד המשרה:  10 ביולי 1919 29 באוקטובר 1992
 איוש ראשון:  דווידס סימנסונס
 https://www.mil.lv/lv/par-mums
 
מפקד המטה המשותף (בלטבית:  Nacionālo bruņoto spēku komandieris) הוא הדרג הפיקודי העליון בכוחות המזוינים הלאומיים של לטביה. הוא כפוף לשר ההגנה והוא היועץ הצבאי הישיר של ממשלת לטביה. מקביל לתפקיד הרמטכ"ל בצה"ל.
עם הכרזת העצמאות הליטאית ב-1919, הוקם צבא לטבי עצמאי ובראשו הועמד גנרל שתוארו היה "מפקד הכוחות המזוינים". בעקבות כיבוש המדינות הבלטיות בידי ברית המועצות ב-1940 אוחד הצבא הלטבי אל תוך הצבא האדום. ב-1991 הכריזה לטביה מחדש על עצמאות. ב-1992 הוקם מחדש הצבא הלטבי ונוסד תפקיד מפקד המטה המשותף.
רשימת ראשי ההגנה > מפקדי הכוחות המזוינים (1919–1940)

| שם | תחילת כהונה | סיום כהונה |
| --- | --- | --- |
| דווידס סימנסונס | 10 ביולי 1919 | 16 באוקטובר 1919 |
| יאניס בלודיס | 16 באוקטובר 1919 | 1 באפריל 1921 |
| מרטינש פניקיס | 1 באפריל 1921 | 23 בפברואר 1924 |
| פטריס רדזינש | 23 בפברואר 1924 | 25 באפריל 1928 |
| מרטינש פניקיס | 25 באפריל 1928 | 14 בנובמבר 1934 |
| קרישיאניס ברקיס | 14 בנובמבר 1934 | 20 ביוני 1940 |
| רוברטס קלאווינש | 20 ביוני 1940 | 24 בדצמבר 1940 |
רשימת ראשי ההגנה > ראשי ההגנה

| דיוקן | שם | תחילת כהונה | סיום כהונה |
| --- | --- | --- | --- |
|  | דאיניס טורלאיס | 29 באוקטובר 1992 | 25 באוקטובר 1994 |
|  | יוריס דלבינש | 25 באוקטובר 1994 | 8 ביולי 1998 |
|  | יוריס אייכמניס | 8 ביולי 1998 | 10 בדצמבר 1998 |
|  | ריימונדס גראובה | 10 בדצמבר 1998 | 31 בינואר 2003 |
|  | גאידיס אנדרייס זייבוטס | 31 בינואר 2003 | 6 ביולי 2006 |
|  | יוריס מקלקובס | 6 ביולי 2006 | 6 ביולי 2010 |
|  | ריימונדס גראובה | 6 ביולי 2010 | 27 בינואר 2017 |
|  | לאונידס קלנינש | 27 בינואר 2017 | מכהן |
גבריאלה אביגור-רותם

| --- | --- |
אין תמונה חופשית
 לידה:  1946 (בת 78 בערך) בואנוס איירס, ארגנטינה 
 שם לידה:  Gabriella Gorman 
 מדינה:  ישראל 
 מקום לימודים:  תיכון בליך, אוניברסיטת תל אביב 
 שפות היצירה:  עברית, אנגלית 
 פרסים והוקרה:  פרס היצירה לסופרים עבריים (2002) 
 
גבריאלה אביגור-רותם (נולדה ב-1946) היא סופרת, משוררת ועורכת ישראלית. זכתה פעמיים בפרס ראש הממשלה לסופרים עבריים, בשנת 1993 על ספרה "מוצרט לא היה יהודי" ובשנת 2002 על ספרה חמסין וציפורים משוגעות, שזיכה אותה גם בפרס נשיא המדינה לספרות.
ביוגרפיה

אביגור-רותם נולדה בשם גאולה גורמן (אך נרשמה בשם גבריאלה גורמן) בבואנוס איירס, בירת ארגנטינה, ועלתה לישראל עם משפחתה בגיל שלוש. משפחתה התיישבה בקיבוץ מפלסים. בהמשך עברה ללוד ולאחר מכן לרמת חן. היא למדה ב"תיכון בליך" ושירתה בחיל האוויר.
את לימודיה האקדמיים באוניברסיטת תל אביב סיימה בתואר בוגר בספרות עברית ובספרות אנגלית. עבדה כמורה לספרות בבליך עד שנת 1992.
ספר השירים הראשון שכתבה, "דולציניאה", יצא לאור בשנת 1980.
ספר השירים השני שכתבה, "חומות וקיסרים", יצא לאור בשנת 1990.
הרומן הראשון פרי עטה, "מוצרט לא היה יהודי", התפרסם ב-1992. עדי אופיר הגדירו כ"מאה שנות בדידות יהודית, מארקס שנימול והובא בבריתה של העברית". הרומן תורגם, בין היתר, לסינית ולערבית.
בעקבות ספרה "חמסין וציפורים משוגעות", הכתיר אותה פרופ' גרשון שקד כיורשתו של יעקב שבתאי. אבנר הולצמן כתב שהספר הוא יצירה מורכבת ונוגעת ללב, אך גם מתח ביקורת עליו בכמה נקודות, כגון שישנו משהו בלתי משכנע בעליל בעיצוב דמותה של הגיבורה.
ספרה "אדום עתיק" הוכנס לרשימת הניו יורק מגזין של תריסר הספרים הטובים ביותר בעולם משנת 2007 שעדיין לא תורגמו לאנגלית. הסופר יצחק אוורבוך-אורפז שיבח את הספר ואת כתיבתה של אביגור-רותם כ"בעלי עוצמה עצומה של הקול הקולקטיבי הישראלי, שנשמע בעבר הקרוב בכִשרון שכזה רק אצל ס. יזהר".
אביגור-רותם הרצתה באוניברסיטת בן-גוריון בנגב בשנת הלימודים תשנ"ו ובאוניברסיטת חיפה בשנת הלימודים תשנ"ז, והיא משמשת עורכת לשונית בהוצאת הספרים של אוניברסיטת חיפה.
משפחתה

אביגור-רותם נישאה בשנות ה-70 לדניאל רותם, עו"ד במקצועו. הזוג התגורר ברמת אפעל וגידל שם את שני ילדיהם. ב-1988, לאחר גירושיה, פגשה את אהרן אביבי, כיום פרופסור לביולוגיה באוניברסיטת חיפה, שהפך לבן זוגה. מסוף שנות ה-90 היא מתגוררת באבטליון שבגליל.
ספריה

דולציניאה, שירים (דביר, תשמ"א 1980)
חומות וקיסרים, שירים (כתר ספרים, 1990)
מוצרט לא היה יהודי, (כתר, 1992) (הוצאה מחודשת: זמורה, 2008), רומן
ספרים לכל טעם : תוכנית לעידוד הקריאה בחטיבת הביניים (המרכז לטכנולוגיה חינוכית, 1995)
חמסין וציפורים משוגעות, (קשת, 2001), (הוצאה מחודשת: זמורה, 2008), רומן
אדום עתיק, (כנרת זמורה-ביתן דביר, 2007), רומן
כל סיפור הוא חתול פתאום, (כנרת זמורה-ביתן דביר, 2013), רומן
מלך זהב ודם, (כנרת זמורה-ביתן, 2017), רומן היסטורי
ארבע מדברות ואחת שותקת, (כנרת זמורה-ביתן), 2020, רומן
עד שתדעי לכתוב אהבה, (כנרת זמורה-ביתן), 2023
ספריה תורגמו לשפות אחדות וזיכו אותה בפרסים רבים בישראל ומחוצה לה.
עריכה

דליה אלבלינג, איך את נרדמת בלילה, הוצאת תמוז, תל אביב, 1998
מירי טלמון, בלוז לצבר האבוד: חבורות ונוסטלגיה בקולנוע הישראלי, הוצאת האוניברסיטה הפתוחה, תל אביב, תשס"א 2001
אווה אילוז, האוטופיה הרומנטית: בין אהבה לצרכנות, הוצאת זמורה-ביתן, חיפה, תשס"ב 2002
עוזי וייל, ביום שבו ירו בראש הממשלה: סיפורי אהבה, הוצאת עם עובד, תל אביב 2003
בעז נוימן, ראיית העולם הנאצית: מרחב-גוף-שפה, הוצאת אוניברסיטת חיפה וספריית מעריב
אורלי לובין, אשה קוראת אשה
גרשון שקד, זהות: ספרויות יהודיות בלשונות לעז
רודולף ורבה, ברחתי מאושוויץ
זאב לוי ונדב לוי, אתיקה, רגשות ובעלי-חיים: על מעמדם המוסרי של בעלי-חיים
אהרון בן-זאב, ישר מהלב: רגשות בחיי יומיום
יוסי אמיתי, מצרים וישראל - מבט משמאל: השמאל המצרי והסכסוך הערבי-ישראלי 1947-1978
יוסף גינת, נקמת דם: נידוי, תיווך וכבוד המשפחה
תמר כתריאל, מילות מפתח: דפוסי תרבות ותקשורת בישראל
יערה בר-און, רואות את הנולד: לידה ויילוד לקראת העידן המודרני
יורם בר-גל, סוכנת תעמולה ארץ ישראלית: הקרן הקיימת לישראל 1924-1947
דוד פישלוב, מחלפות שמשון: גלגולי דמותו של שמשון המקראי
אלכס כרמל, כאן בארץ ששמיה כחולים תמיד, פרשת חייו של צייר-המזרח גוסטב באוארנפיינד 1848-1904
לקריאה נוספת

פנים חדשות: הרומן העכשווי על תולדות המשפחה, מאת מלכה שקד, נדפס בעיתון 77, 153, 1993.
נורית גוברין: חפירות הנפש - ארכאולוגיה וארכאולוגים בספרות העברית, בתוך: 'קריאת הדורות - ספרות עברית במעגליה', כרך ז', הוצאת כרמל ואוניברסיטת תל אביב, תשע"ט 2019, עמ' 330 - 355. על: 'חמסין וציפורים משוגעות'.
קבוצת M101

מפת קבוצת M101
קבוצת M101, נקראת לפעמים גם קבוצת M101/M51, היא קבוצת גלקסיות שנמצאת במרחק של כ-23 מיליון שנות אור משביל החלב ומשתרעת על קבוצות הכוכבים הדובה הגדולה וכלבי ציד. הקבוצה מונה לפחות 50 גלקסיות, כאשר רובן גלקסיות ננסיות, אשר מושפעות מכוח כבידה הדדי הפועל ביניהן.
הגלקסיה הגדולה והבהירה ביותר בקבוצה היא גלקסיית גלגל הרוח, או M101, שעל שמה נקראת הקבוצה. הקבוצה היא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים, ביניהם גם הקבוצה המקומית.
מבנה ותכולה

קבוצת M101 היא קבוצה דלילה יחסית שמתפרסת על אזור גדול וצורתה צרה ומאורכת. המרחק הזוויתי בין הגלקסיות שבקצותיה מגיע לכ-20 מעלות, שממרחקה המוערך בכ-23 מיליון שנות אור, שקול למרחק של לפחות 8 מיליון שנות אור. שלוש הגלקסיות הגדולות ביותר שבקבוצה מהוות את מרכזן של שלוש תת-קבוצות מובחנות: תת-קבוצת M101, תת-קבוצת M51 ותת-קבוצת M63, כאשר בשל המרחק הגדול יחסית שמפריד ביניהן, הן נחשבות לפעמים לשלוש קבוצות גלקסיות שונות או לשתי קבוצות גלקסיות שונות, כאשר אז תת-קבוצת M51 נחשבת לפעמים לתת-קבוצה של קבוצת M101 ולפעמים לקבוצה נפרדת כאשר תת-קבוצת M63 מהווה חלק ממנה.
מבנה ותכולה > תת-קבוצת M101

תת-קבוצת M101 נמצאת בחלקה הצפון-מזרחי של הקבוצה ומכילה כמחצית מהגלקסיות של הקבוצה. ארבע מהגלקסיות שבה הן גדולות ובהירות יחסית וניתן להבחין בהן באמצעות טלסקופ חובבים. רוב הגלקסיות הקטנות שבתת-קבוצה נמצאות במרחק קטן יחסית מגלקסיית גלגל הרוח (M101) כך שככל הנראה הן מהוות גלקסיות לוויין שלה.
| שם הגלקסיה | סוג | סיווג מורפולוגי | בהירות נראית | מרחק (במליוני שנות אור) | קבוצת כוכבים | הערות |
| --- | --- | --- | --- | --- | --- | --- |
| גלקסיית גלגל הרוח (M101,‏ NGC 5457) | גלקסיה ספירלית | SAB(rs)cd‏ | 0079A7.9‏ | 21 | הדובה הגדולה | הגלקסיה הבהירה והגדולה ביותר בקבוצה |
| NGC 5474 | גלקסיה ספירלית | SA(s)cd‏ | 0108A10.8‏ | 23 | הדובה הגדולה | ככל הנראה גלקסיית לוויין של M101 |
| NGC 5585 | גלקסיה ספירלית | SAB(s)d‏ | 0112A11.2‏ | 24 | הדובה הגדולה |  |
| NGC 5204 | גלקסיה ספירלית | SA(s)m‏ | 0116A11.6‏ | 17 | הדובה הגדולה | ייתכן ששייכת לקבוצת M94 |
מבנה ותכולה > תת-קבוצת M51 ותת-קבוצת M63

תת-קבוצת M51 נחשבת בחלק מהקטלוגים כקבוצת גלקסיות נפרדת מקבוצת M101 ואז היא נקראת קבוצת M51 או קבוצת NGC 5194, כאשר תת-קבוצת M63 היא תת-קבוצה שלה, או בעצמה קבוצת גלקסיות נפרדת, אך בקטלוגים אחרים הן מופיעות שתיהן כתת-קבוצות של קבוצת M101. תת-קבוצת M51 מרוכזת סביב גלקסיית המערבולת ובת הזוג שלה NGC 5195 ומכילה כ-10 גלקסיות, כמעט כולן גלקסיות ננסיות. תת-קבוצת M63 מרוכזת מסביב לגלקסיית החמניה ומכילה גם כן כ-10 גלקסיות, כולן פרט לגלקסיית החמניה הן גלקסיות ננסיות.
| שם הגלקסיה | סוג | סיווג מורפולוגי | בהירות נראית | מרחק (במליוני שנות אור) | קבוצת כוכבים | הערות |
| --- | --- | --- | --- | --- | --- | --- |
| גלקסיית המערבולת (M51,‏ NGC 5194) | גלקסיה ספירלית | SAB(s)bc pec‏ | 0084A8.4‏ | 23 | כלבי ציד | הגלקסיה הראשונה שזוהתה כספירלית |
| NGC 5195 | גלקסיית עדשה / גלקסיה לא-סדורה | I0 pec/SB0-1 pec‏ | 0096A9.6‏ | 23 | כלבי ציד | בת זוג של גלקסיית המערבולת |
| גלקסיית החמניה (M63,‏ NGC 5055) | גלקסיה ספירלית | SA(rs)bc‏ | 0086A8.6‏ | 25 | כלבי ציד |  |
סביבת הקבוצה

בין קבוצת M101 ובין הקבוצה המקומית נמצאת קבוצת M94 שמרחקה משביל החלב הוא כשני שלישים ממרחקה של קבוצת M101. בין שתי הקבוצות נמצאות מספר גלקסיות שמרחקן משביל החלב הוא סביב 17 מיליון שנות אור וקשה לקבוע למי מהקבוצות הן שייכות, ביניהן NGC 5204. מעבר לחלקה הדרומי של קבוצת M101 נמצאת קבוצת כלבי ציד II.
הערות שוליים

1 2  O. Müller, R. Scalera, B. Binggeli & H. Jerjen: The M 101 group complex: new dwarf galaxy candidates and spatial structure, Astronomy & Astrophysics, Vol. 602, id. A119, p. 1-2 (2017)
↑  P. Fouque, E. Gourgoulhon, P. Chamaraux & G. Paturel: Groups of galaxies within 80 Mpc. II - The catalogue of groups and group members, Astronomy & Astrophysics Supplement Series, vol. 93, no. 2, p. 219 (1992)
גלקסיית גלגל הרוח (ימין) ו-NGC 5474 (שמאל למעלה)
גלקסיית המערבולת (שמאל) ו-NGC 5195 (ימין)
חום יולי אוגוסט (שיר)

| --- | --- |
 שיר בביצוע שלמה ארצי
 מתוך האלבום חום יולי אוגוסט
 יצא לאור:  1988
 סוגה:  רוק
 שפה:  עברית
 אורך:  5:28
 כתיבה:  שלמה ארצי
 לחן:  שלמה ארצי
 הפקה:  לואי להב
 
"חוֹם יולי אוגוסט" הוא שיר של שלמה ארצי משנת 1988. זהו שיר הנושא מאלבומו באותו השם, בהפקתו של לואי להב.
רקע

את השיר כתב ארצי לאחר שצפה בסרט המלחמה של אוליבר סטון פְּלָאטוּן (1986), העוסק בפלוגת חי"ר שחייליה נהרגים במלחמת וייטנאם, ובהתבסס על סיפורי קרב ישראליים ובפרט על חוויותיו של ארצי משירותו בחיל התותחנים ובלהקת חיל הים בעת מלחמת ההתשה.
במקור קרא ארצי לשיר בשם "הפלוגה".
השיר

השיר מתחיל בקול מסוקים אשר מתבצע באמצעות גיטרה חשמלית. במהלכו מוצגות שלוש עלילות שונות: של הפלוגה, של "ועקנין" ושל הדובר עם בת זוגו.
"וַעקנין" הנזכר בשיר הוא אלברט אוקנין, חייל שנשר עם ארצי משייטת 13 והגיע עימו לטירונות בחיל התותחנים. לדברי ארצי, מדובר ב"בחור אמיתי מקרית-גת, שהיה מיטה לידי בצבא, בתותחנים [...] הוא היה בזמנו בחור צעיר, מקסים, פיקח מאוד, ואחד משני החברים הטובים שהיו לי במחלקה".
במסגרת כתבה מיוחדת בידיעות אחרונות לרגל יום הולדתו ה-70 של ארצי כתב רז שכניק על השיר כי השיר, בדומה ללילה לא שקט, כולל "ההתבוננות על הקרבות לא מגיעה מנקודת מבט הרואית או מעריצה אלא ממבט אנושי ורגיש של פחד, חולשה, סבל". השיר זכה להשמעות רבות ברדיו.
הערות שוליים

1 2 3    רז שכניק, היכל שלמה, באתר "ידיעות אחרונות", 12 באוקטובר 2019.
1 2 3  103FM, ‏שלמה ארצי חוזר ל"חום יולי אוגוסט": "לא הצלחתי לעשות שוב אלבום כזה", באתר מעריב אונליין, 13 באוקטובר 2016.
↑  שלמה ארצי: חום יולי אוגוסט, 32 שנה אחרי, בהאתר של יוסי חרסונסקי.
↑    מרב בטיטו, אלוף קריית-גת חוזר לפלוגה, באתר "ידיעות אחרונות", 26 באפריל 2020.
↑  לביקורת ראו עינב שיף‏, כיסוי תחת: הקאברים הטראשיים של המוזיקה הישראלית, באתר וואלה, 18 במרץ 2011.
ערך זה הוא קצרמרבנושא שירים. אתם מוזמנים לתרום לוויקיפדיה ו.
אפרת גוש

| --- | --- |

גוש בהופעה בערב במה, 2007
 לידה:  3 בנובמבר 1983 (בת 41) הרצליה, ישראל 
 שם לידה:  אפרת גושקס
 שם במה:  שושנה ברדלס
 מוקד פעילות:  ישראל ישראל
 תקופת הפעילות:  מ-2005
 סוגה:  רוק • פופ
 שפה מועדפת:  עברית 
 חברת תקליטים:  אן אם סי
 מספר צאצאים:  1
 פרופיל ב-IMDb
 
אפרת גוֹש (נולדה ב-3 בנובמבר 1983) היא זמרת, מוזיקאית ושחקנית ישראלית; זמרת השנה לשנת 2010.
ביוגרפיה

נולדה בשם אפרת גושקס בהרצליה. את דרכה המוזיקלית התחילה כבר בגיל צעיר במקהלת לי-רון בהרצליה. לאחר מכן, למדה במשך שנתיים במגמת הג'אז בתיכון אלון ברמת השרון (עם המורה מיקה קרני, בין היתר). גוש עזבה את התיכון לפני סיום הלימודים, והחלה ללמוד בגיל 16 מוזיקה בבית הספר למוזיקה "רימון". בסיום השנה השנייה פרשה.
גוש התגייסה לצה"ל, אך השתחררה בטרם עת כעבור מספר ימים על סעיף אי-התאמה, ועברה לתקופה קצרה לאמסטרדם שבהולנד.
ביוגרפיה > תחילת הדרך

בשנת 2002 התחילה גוש להופיע כזמרת ליווי בהופעות עם יוני בלוך. השניים ביצעו, בדרך כלל, יחד את השירים "תפוזים" ו"מגרד". אל בלוך הגיעה דרך חברו, הבסיסט טל קירשבוים, שלמד איתה בתיכון, ופנה אליה כשבלוך חיפש זמרת ליווי. אף על פי שגוש שרה באותה תקופה סטנדרטים ורצתה להיות זמרת ג'אז, הכימיה הטובה עם בלוך משכה אותה לכיוון מוזיקת הרוק-פופ.
בשנת 2003 שרה קולות רקע בפסקול סרטו של שבי גביזון "האסונות של נינה" בשיר "לילה עם נינה", שהלחין אסף אמדורסקי.
בשנת 2004 יצא הסינגל הכפול הראשון שלה, "ג'ורג'יה" / "שחזור". "שחזור", שהועלה לאתר "במה חדשה", התייצב בראש רשימת היצירות המוזיקליות המבוקשות באתר, והורד יותר מ-50,000 פעמים. באותה שנה התארחה גוש בשיר "אוקטובר" באלבום "לפעמים אני מאושר" של עמיר לב.
אלבום הבכורה של גוש יצא במרץ 2005, תחת הכותרת "אפרת גוש". ברק פלדמן כתב את כל שירי האלבום, פרט לאחד, ללחנים של יוני בלוך. בנוסף לשיריו של פלדמן, חידשה גוש את שירו של עמיר לב "פעם בחיים", אשר נבחר ללוות את העונה השנייה של סדרת הדרמה הטלוויזיונית "לתפוס את השמיים". מתוך האלבום יצאו כסינגלים השירים "תמיד כשאתה בא", "פעם בחיים", "טוב לבד", "מועדון ריקודים" ו"מה שקרה". מבקר המוזיקה יואב קוטנר הגדיר את האלבום הפתעת השנה.
במהלך שנת 2005 העלתה גוש מופע מצליח בליווי להקה, וכן שיתפה פעולה על הבמה עם יוצרים כדוגמת ערן צור, עמיר לב, יהלי סובול, עופר מאירי. בפסטיבל הפסנתר העלתה גוש מופע בליווי טריו ג'אז. באותה שנה השתתפה גם בפרויקט "מטרופולין" של היוצר עופר מאירי, בו שרה את השירים "מלאכים", "איזה עתיד", "יפן" והחידוש לשירו של שלום חנוך "בלי לומר מילה".
לקראת סוף שנת 2005 עשתה גוש את צעדיה הראשונים בעולם המשחק, בתפקיד ראשי בסרט הקולנוע "נוזהת אל-פואד" ("שוטטות הלב") בבימויו של הקולנוען יהודה ג'אד נאמן. כמו כן, השתתפה בתפקיד אורח בסדרה "פיק אפ".
ביוגרפיה > האלבום השני

באוגוסט 2007 הוציאה גוש את אלבומה השני, "הסליחה ואני". ב-3 ביוני יצא הסינגל הראשון מהאלבום, "לראות את האור", שכתב ברק פלדמן והלחין אסף אמדורסקי. ב-16 ביולי יצא הסינגל השני, "כמו שזה היה", שכתב פלדמן והלחין יוני בלוך. את האלבום הפיק ניר אוורבוך, והוא כולל טקסטים ולחנים של גוש, אסף אמדורסקי, אריק ברמן, עופר מאירי, יוני בלוך וברק פלדמן. אחרי צאת האלבום יצאו הסינגלים "קרב איגרוף" שכתבה והלחינה גוש ו"קופסה ביום" שכתב והלחין ברמן. בנוסף הפיקה וידאו קליפ לשיר "יהיה פה דם".
בשנת 2008 שימשה כפרזנטורית של "אופנת אמה" ורשת "H&O", וב-2011 שימשה כפרזנטורית רשת "תכשיטי פדני".
בערב יום העצמאות ה-60 למדינת ישראל הופיעה גוש בטקס הדלקת המשואות המסורתי בהר הרצל בירושלים.
גוש השתתפה בדואט "ביחד מפחד" באלבומו החמישי של עברי לידר, "בקצב אחיד בתנועות של הגוף", שיצא בספטמבר 2008. בנוסף, השתתפה בדואט "אוריה חוזר הביתה (הבחורה עם החתולים)" באלבומו השני של אריק ברמן.
בסוף 2009 הוציאה גוש את הסינגל "אה אה אה", הראשון מתוך אלבומה השלישי. לשיר צולמו שבעה קליפים שונים שעליהם עבדה יחד עם צמד הבמאים גיא כושי ויריב פיין במשך 24 שעות בלבד. לאחר שני סינגלים נוספים, "מצעד הגאווה" ו"ממחר דף חדש", יצא ביולי 2010 האלבום המלא, "אה אה אה אהבה". האלבום כלל שישה שירים בלבד, ובהם גרסת כיסוי של גוש לשירם של דן אלמגור ומשה וילנסקי "מגדלור". באלבום בולטת השפעתה של הזמרת הבריטית איימי ווינהאוס. בעקבות האלבום זכתה גוש בתואר "זמרת השנה" במצעד הפזמונים העברי השנתי של גלגלצ.
ביוגרפיה > לאחר מכן

בשנת 2010 השתתפה גוש בשיר של להקת עוזי נבון ומכרים "אם זה מוכרח להיות הסוף" תחת שם הבמה הזמני שושנה ברדלס. באותה שנה לוהקה גוש למחזמר "לילה לא שקט" המבוסס על שיריו של שלמה ארצי. גוש גילמה במחזה ברמנית המנסה להיגמל מאלכוהול ולעזוב את העיר ביחד עם בן זוגה. בשנת 2011 השתתפה בעונה השנייה של הסדרה הקומית "בובי ואני", והתארחה במסע ההופעות של דנה עדיני.
בשנת 2012 הקליטה בדואט עם יזהר אשדות את השיר "אל אש בהירה", במסגרת אלבומו של אשדות "עניין של הרגל". באותה שנה הקליטה גם בדואט עם רמי קלינשטיין גרסה מחודשת לשירו "שריטות", שנכללה באלבומו "סיטואציה מורכבת". באותה שנה גם השתתפה מופע מחווה לאיימי ויינהאוס. בסוף השנה הצטרפה לעונה השנייה של התוכנית The Voice ישראל בתור יועצת לצד המנטורים. התוכנית שודרה מדצמבר 2012 עד ינואר 2013.
בשנת 2013 שיחקה את דמותה של ווקס ב"פלאות", סרטו של אבי נשר. בסוף אותה שנה העלתה בפסטיבל הפסנתר מופע קברטי, שהתבסס על יצירות של ברטולד ברכט.
בשנת 2014 השתתפה באלבום "שרות חוה אלברשטיין" במסגרת פרויקט "עבודה עברית" והקליטה את השיר אדבר איתך.
בשנת 2015 השתתפה בעונה השנייה של תוכנית הדוקו-ריאליטי "גולשי ספות". באותה שנה חברה ליהונתן גפן למופע משותף, "הגבר האחרון", שכלל שירים בביצועה וקטעי מונולוג עם גפן. במופע שרה גוש את השיר "בלדה לנאיבית" שאת מילותיו כתב גפן. בנוסף הקליטה את הסינגל "ציפור שיר".
בשנת 2016 הוציאה את הסינגל "יודה וישראל", במסגרת הפרויקט "929 - תנ"ך ביחד".
במאי 2022 הוציאה גוש את השיר "כוח גדול", המספר על המאבק וההתמודדות שבגמילתה מאלכוהול. את השיר הפיק עידו מימון. בנובמבר של אותה שנה, גוש הוציאה את השיר "הבא שנוגע בי מת", שיר מאבק נגד אלימות המופעלת על רקע מגדרי כלפי נשים, גם הוא בהפקתו של עידו מימון.
בתחילת 2023 הופיעה אפרת לצידו של המשורר והסטיריקן יהונתן גפן במה שהפך להופעתו התקשורתית האחרונה טרם פטירתו, במסגרת צילומי מאחורי הקלעים לקראת "טקס יום הזיכרון הישראלי-פלסטיני" (נקרא בעבר "יום הזיכרון האלטרנטיבי").
במהלך 2023 גוש לקחה חלק במחאה נגד הרפורמה המשפטית ואף שרה ונאמה בבמה המרכזית ברחוב קפלן שבתל אביב.
חיים אישיים

בשנים 2006–2009 הייתה בזוגיות עם המפיק חיים שמש, ששימש כאמרגנה. בשנת 2014 נישאה לאיש התקשורת יובל סיגלר, ולהם ילד משותף.
דיסקוגרפיה > אלבומי אולפן

2005: אפרת גוש
2007: הסליחה ואני
דיסקוגרפיה > מיני-אלבומים

2010: אה אה אה אהבה
לקריאה נוספת

יורם יובל, ישראל - שיחת נפש, כנרת זמורה ביתן, 2012, עמודים 83 - 91